Z A P I S N I K

sa 28. sjednice Upravnog vijeća Pučkog otvorenog učilišta Samobor održane 27.5.2024. s početkom u 16:15 sati u prostoru POU Samobor.

Nazočni članovi: Tihana Matijaščić, Alen Polo, Nikolina Šimunović

Ostali nazočni: Jelena Vojvoda, ravnateljica POU Samobor, Jasminka Šoić, zapisničarka

Članovi Upravnog vijeća POU Samobor utvrdili su da postoji kvorum i da se mogu donositi pravovaljane odluke.

Članovi UV-a su jednoglasno usvojili

DNEVNI RED

1. Verifikacija zapisnika s 27. sjednice

2. Donošenje prijedloga I. izmjena Financijskog plana POU Samobor za 2024. godinu

3. Zapošljavanje samostalnog referenta za kulturu i marketing nakon provedenog selekcijskog postupka

4. Razno

Ad 1.

Članovi Upravnog vijeća jednoglasno prihvaćaju Zapisnik s 27. sjednice UV-a u tekstu datom za sjednicu.

Ad 2.

Ravnateljica iznosi da je prijedlog I. izmjena Financijskog plana za 2024. usklađen s Gradom a trebamo im dostaviti i službeni prijedlog. Sjednica Gradskog vijeća biti će 20.6.2024. te predlaže članovima UV-a da se I. izmjene Financijskog plana za 2024. godinu, nakon sjednice GV-a, donesu e mailom. U prijedlog je uključena i otpremnina za radnicu I. Bukovac koja ide u mirovinu, trošak manifestacija „Nebo nad Lugom“ i Pine festa.

Članovi UV-a prihvaćaju prijedlog da se I. izmjene Financijskog plana za 2024. donesu e mailom.

Članovi UV-a jednoglasno donose

ZAKLJUČAK

Donosi se Prijedlog I. izmjena Financijskog plana POU Samobor za 2024. godinu s projekcijama za 2025. i 2026. godinu s pripadajućim Obrazloženjem, usklađen s Prijedlogom Izmjena Proračuna Grada Samobora za razdoblje 2024.-2026. godine.

Ad 3.

Ravnateljica obavještava članove UV-a da smo dobili suglasnost za zapošljavanje od UO za društvene djelatnosti. Komisija od četiri članice provela je natječajni postupak. Zaprimili smo 22 molbe, formalne je uvjete zadovoljilo sedam kandidata koje smo pozvali na razgovor. U međuvremenu je jedna kandidatkinja odustala. Temeljem razgovora najveći su broj bodova dobile dvije kandidatkinje te smo ih pozvali na testiranje. Temeljem bodova dodijeljenih nakon pismene provjere, komisija predlaže Antoniju Seba za zapošljavanje na radno mjesto samostalnog referenta za kulturu i marketing čiji je životopis ukratko prepričala članovima UV-a.

Predsjednica postavlja pitanje da li druga kandidatkinja nije zadovoljila?

Ravnateljica iznosi da je na pismenoj provjeri dobila manje bodova.

Članovi UV-a jednoglasno prihvaćaju prijedlog komisije za odabir kandidata da se na radno mjesto samostalnog referenta za kulturu i marketing na neodređeno vrijeme zaposli Antonija Seba.

Ad 4.

Ravnateljica obavještava članove UV-a da radnica Itana Bukovac ide u mirovinu. Moramo raspisati natječaj za novog andragoškog voditelja nakon što dobijemo suglasnost Grada za raspisivanje natječaja. S radnicom trebamo sklopiti sporazum o raskidu ugovora radi odlaska u mirovinu, a otpremnina je osigurana u financijskom planu za 2024. godinu.

Članovi UV-a prihvaćaju da se od Grada traži suglasnost za raspisivanje natječaja te raspisivanje istog nakon dobivene suglasnosti.

Dobili smo još jedan Erasmus+ projekt, ovaj je vezan na polaznike koji će, zajedno s nama, ići na edukaciju.

Agencija za provedbu EU projekata nam dolazi u nadzor 18.6.

Festival Vrazova Ljubica imao je ozbiljan i bogat program i potpuno nov i drugačiji edukativni materijal kao rezultat velikog angažmana radnika POU.

Ravnateljica iznosi da moramo donijeti Strategiju obrazovanja odraslih, a što smo obavezni po Zakonu o obrazovanju odraslih i predlaže da se donese na elektronskoj sjednici. Mi ju radimo već dvije godine jer uključuje razne dionike i različite oblike aktivnosti, a što se sve dodatno boduje pa je zahtijevalo više vremena u provedbi i pisanju.

J. Šoić, zamjena sindikalne povjerenice, obavještava članove UV-a da je 22.5. u Gradu održano još jedno mirenje vezano uz kolektivni ugovor i promjenu koeficijenata. Sastanak je prošao u mirnom i pozitivnom tonu. Sindikalna povjerenica iznijela je Gradu naš prijedlog koeficijenta, navela primjer andragoške voditeljice s 37 godina staža koja ima plaću 1.218 € i referenta za tehničke poslove s plaćom od 850 €. Nismo tražili preveliko povećanje koeficijenata pod uvjetom da nam materijalna prava ostanu ista. Dogovoreno je da će se Grad očitovati na naš prijedlog do 10.6. Datum slijedećeg mirenja nije dogovoren.

Članovi UV-a primili su na znanje sve dane informacije.

Više nije bilo pitanja te predsjednica zaključuje sjednicu u 16:40 sati.

Zapisničarka: Predsjednica UV-a:

Jasminka Šoić Tihana Matijaščić